# Projektformulering for WinePrep

Produktet har til formål at hjælpe folk med at åbne vinflasker ved at automatisere processen. Dette ville kunne gavne ældre eller andre, der mangler den fornødne styrke til at trække proppen ud af en vinflaske. Yderligere skal WinePrep hjælpe brugeren med at åbne vinen rettidigt, ved at give mulighed for at forudindstille et åbningstidspunkt. Vine skal åbnes i god tid inden de nydes, da iltning er en vigtig del af den gode vinoplevelse. Med WinePrep sikres den perfekte ”vintiming”.

Betjeningen af WinePrep sker via den grafiske brugergrænseflade, hvorpå brugeren skal kunne indstille tidspunktet for åbningen af vinen. Derudover bør brugeren kunne vælge en vintype, hvorefter WinePrep automatisk sørger for vinen er iltet korrekt, til det ønskede tidspunkt. WinePrep hjælper derved uerfarne vindrikkere med at få den bedste smag ud af deres vin.   
Den grafiske brugergrænseflade guider brugeren igennem menuerne, og viser servicemeddelelser på skærmen. Dette gør produktet brugervenligt, så det kan betjenes af ikke teknisk kyndige personer.

For at undgå personskader, kunne der hvis muligt indbygges en sikkerhedsanordning, der ideelt set kunne forebygge at WinePrep anvendes til andet end vinflasker.

## MoSCoW:

* Skal trække korkproppen ud af en vinflaske automatisk.
* Skal betjenes via en grafisk brugergrænseflade.
* Skal vise meddelelser til brugeren via den grafiske brugergrænseflade.
* Skal kunne indstilles til at trække korkproppen ud til et givent tidspunkt.
* Skal holde vinflasken fast under udtrækningen af korkproppen.
* Bør centrere flasken automatisk.
* Bør ud fra vinens type, ilte vinen korrekt.
* Bør detektere afstanden fra toppen af flasken til åbningsmekanismen.
* Kunne hvis muligt have en sikkerhedsmekanisme til forebyggelse af personskader.
* Kunne hvis muligt måle vinflaskens temperatur.
* Kunne hvis muligt fjernbetjenes med en mobil applikation.
* Kunne hvis muligt tilkobles en database med information om forskellige vine og deres iltningstid.
* Kommer ikke til at regulere vinens temperatur.
* Kommer ikke til at tilsluttes det danske el-net.